গাজীপুরের কাপাসিয়া থানার দুটি ডাকাতির মামলাও [নম্বর ৮(৪)২০০২ ও ১৬(৯)২০০৭] প্রত্যাহারের সুপারিশ করা হয়েছে গত বছরের ২৯ এপ্রিল। পুলিশ সূত্র  জানায়, একটি মামলার বাদী কাপাসিয়ার বেলাসি তল্লাপাড়া গ্রামের বাসিন্দা। তাঁর বাড়িতে গভীর রাতে ডাকাতির ঘটনা ঘটে। কাপাসিয়া থানায় তিনি মামলা করার পর পুলিশ পেশাদার ডাকাত হাবিবুর রহমান ওরফে হবু ডাকাত, নাজমুল, শাহীন, আলম, সাইফুর, জসিম, সোহাগ, আওয়ালসহ ১১ জনকে আসামি করে অভিযোগপত্র দেয়। আসামিদের জিজ্ঞাসাবাদ করে লুণ্ঠিত মালামালও উদ্ধার করা হয়।